Har du fået stjålet smykker ved et indbrud, så er det måske dig Nordjyllands Politi savner. Politiet har fået indleveret flere smykker, som man endnu ikke har fundet den rette ejer af. Nordjyllands Politi fik indleveret smykkerne 20. november. Politiets indbrudsgruppe i Aalborg har gennemgået smykkerne, men har ikke fundet ud af, hvem de tilhører. Der er blandt andet tale om kæder, brocher og øreclips, og hvis de tilhører dig, vil Nordjyllands Politis indbrudsgruppe i Aalborg meget gerne høre fra dig på telefon 114.

Opsummering:
Nordjyllands Politi efterlyser ejeren til nogle smykker, som politiet fik indleveret 20. november.